بذي الحبْ نُعَمِرْ قلبي ومحبوبي عزيزْ سلطانْ مَلَكْنِي في الهوى مسبي ما بين الحسن والاحسانْ ولا تُعذبني يا صاحبي سوَى بالصدِ والهجرانْ ولكنْ اش مَعُه نعملْ مليحْ كلما يصنعْ دعه يهجرْ وإني نحملْ وللصبرِ الجميلْ نرجعْ سقاني من هَويتْ خمره بها واللهِ رفعْ شاني واطلعني على حضره مالها في الوجود ثاني وقالَ لي كنْ لبيبْ واقره سُطُوري واعتبر أوزاني واكتبني معكْ نرسلْ وفَرَّقْ بعدَ ما يجمعْ دعه يهجرْ وإِني نحملْ وللصبر الجميلْ نرجعْ